غربی افریقا اولکه سی بولمیش نایجریاده ناراضی چیلیک نمایشی اوتکزگن نایجریا اسلام حرکتی منسوبلری بیلن پولیسلر اورته سیده یوز بیرگن توقنه شووده 6 کیشی اولدی.
اسلام حرکتی سوزچیسی یحیا آدمو، پایتخت ابوجه ده گی نمایش گه پولیس نینگ مداخله قیلیشی بیلن یوز بیرگن توقنه شوو عاقبتیده 6 کیشی نینگ اولگن لیگینی 28 کیشی نینگ یره لنگن لیگینی بیلدیردی.
آدمو، "رهبریمیز شیخ ابراهیم زکزکی نینگ آزاد قیلیب قویباریلیشی اوچون اویوشتیریلگن نمایش گه پولیس مداخله قیلدی و انچه کیشی یره لندی" دیدی.
بیر قطار یره لی لرنینگ وضعیتی نینگ وخیم ایکن لیگینی تلفات سانی نینگ آرتیب کیتیشیدن خواطرده ایکن لیکلرینی تیلگه آلگن آدمو، بعضی بیر اسلام حرکتی اعضالری نینگ خوفسیزلیک کوچلری تامانیدن قولگه آلینگن لیگینی قید ایتدی.
اسلام حرکتی منسوبلری پایتخت ابوجه ده اویوشتیرگن نمایشده یولرنی یاپیب قوییب، نایجریا ملی عاجل آفت آژانسی نینگ واسطه لرینی اوتگه بیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
